open-index/open-wikipedia-markdown huggingface dataset:
Rubis (Q158)

**Rubis** (runkonumero Q158) oli Ranskan merivoimien Saphir-luokan miinanlaskukykyinen sukellusvene toisessa maailmansodassa.

## Valmistus
Alus tilattiin Toulonin laivastontelakalta, missä köli laskettiin 3. huhtikuuta 1929. Alus laskettiin vesille 30. syyskuuta 1931 ja otettiin palvelukseen 4. huhtikuuta 1933.

## Palvelus
Aluksen miehistö laski 10. toukokuuta 1940 päällikkönsä luutnantti G. E. J. Cabanierin johdolla miinakentän Norjan rannikolle lähelle Egersundia. Miinat upottivat 26. toukokuuta norjalaisen rahtilaivan *Vansön*, 24. heinäkuuta norjalaisen *Kemin* ja 28. heinäkuuta norjalaisen *Argon* sekä vaurioittivat 7. heinäkuuta norjalaisen *Almoran*. Aluksella laskettiin 27. toukokuuta toinen miinakenttä Haugesundin lähelle, missä tuhoutuivat 28. toukokuuta norjalainen *Blaamannen* ja 31. toukokuuta norjalainen *Jadarland*. Aluksen kolmas miinakenttä laskettiin 9. kesäkuuta lähelle Herdiaa, missä tuhoutui norjalainen *Sverre Sigurdsson*.

Ranskan antauduttua britit valtasivat 3. heinäkuuta 1940 Dundeessä olleen aluksen, joka luovutettiin Vapaan Ranskan laivastolle.

Alus poistettiin laivastoluettelosta 4. lokakuuta 1949.

## Lähteet
*
*
*

### Viitteet
Humen metroasema

**Hume** on asema Singaporen Mass Rapid Transit -metrojärjestelmän Downtown Linella (DTL), joka avattiin 28. helmikuuta 2025. Asema sijaitsee Hume Avenuen ja Upper Bukit Timah Roadin risteyksessä. Linjan rakentamisen aikaan Humen aseman myöhempään toteutukseen varauduttiin rakentamalla asemavaraus, ja sen rakentamisesta ilmoitettiin 7. maaliskuuta 2019. Asema on ensimmäinen Singaporessa avattu maanalainen väliasema.

## Lähteet
Béatrice Longuenesse

**Béatrice Longuenesse** (6. syyskuuta 1950) on ranskalainen filosofi ja filosofian emeritusprofessori New Yorkin yliopistossa. Hän on American Academy of Arts and Sciences-tiedeyhteisön jäsen. 

## Elämä

Longuenesse opiskeli filosofiaa Ecole Normale Supérieuressa ja Sorbonnen yliopistossa, josta hän väitteli. Hän opetti Ranskassa Ecole Normale Superieuressa sekä Sorbonnen, Besançon ja Clermont-Ferrandin yliopistoissa ennen lähtöään Yhdysvaltoihin Princetonin yliopistoon vuonna 1993. New Yorkin yliopistoon Longuenesse siirtyi vuonna 2004. Hän eläköityi New Yorkin yliopistosta vuonna 2020.

## Tuotanto

Longuenesse tunnetaan parhaiten työstään Immanuel Kantin filosofian parissa. Hän on käsitellyt Kantia teoksissaan *Kant and the Capacity to Judge* (Princeton, 1998), joka on käännetty teoksesta *Kant et le Pouvoir de Juger* (PUF, 1996), *Kant on the Human Standpoint* (Cambridge, 2005) ja *I, Me, Mine. Back to Kant, and Back again* (Oxford, 2017). 

Longuenessen tulkinta Kantista korostaa ymmärryksen roolia tietoisen kokemuksen luomisessa. Hänen mukaansa ymmärryksellä on olennainen rooli ajan ja tilan puhtaiden mielteiden syntymisessä. Longuenessen mukaan ajan ja tilan puhtaat mielteet syntyvät ymmärryksen toteuttaman *synthesis speciosan* kautta. Myös puhtaat käsitteet, joiden perusta on ymmärryksen olemuksessa muodostuvat reflektoitaviksi diskursiivisiksi käsitteiksi *synthesis speciosan* kautta. Longuenessin tulkinta seuraa siten Martin Heideggerin tulkintaa Kantista siltä osin, että kumpikin ajattelee puhtaiden käsitteiden aistillisen ilmenemisen *synthesis speciosan* kautta olevan ensisijaista. 

Kantin lisäksi Longuenesse on tutkinut Hegelin filosofiaa. Hänen ensimmäinen julkaistu monografi käsitteli Hegelin kritiikkiä metafysiikkaa kohtaan. Teos käännettiin englanniksi vuonna 2007 nimellä *Hegel’s Critique of Metaphysics* (Cambridge 2007, joka on käännös teoksesta *Hegel et la Critique de la Métaphysique* (Librairie Philosophique Vrin 1981).

## Tunnustukset

* Hegel-palkinto (2021)

## Kirjallisuutta

* *Kant and the Capacity to Judge* (Princeton University Press, 1998) 
* *Kant on the Human Standpoint* (Cambridge University Press, 2005)
* *Hegel's Critique of Metaphysics* (Cambridge University Press, 2007)
* *I, Me, Mine: Back to Kant, and Back Again* (Oxford University Press, 2017).

## Lähteet
Diamant (Q173)

**Diamant** (runkonumero Q173) oli Ranskan merivoimien Saphir-luokan miinanlaskukykyinen sukellusvene toisessa maailmansodassa.

## Valmistus
Alus tilattiin Toulonin laivastontelakalta, missä köli laskettiin 21. heinäkuuta 1930. Alus laskettiin vesille 18. toukokuuta 1933 ja otettiin palvelukseen 20. kesäkuuta 1934.

## Palvelus
Aluksen miehistö upotti 27. marraskuuta 1942 aluksensa Toulonissa, jotta se ei joutuisi saksalaisten valtaamaksi. Italialaiset nostivat 29. maaliskuuta 1943 hylyn. Alus upposi 22. kesäkuuta 1944 Toulonissa liittoutuneiden ilmahyökkäyksessä

## Lähteet
*
*
*

### Viitteet
Perle (Q184)

**Perle** (runkonumero Q184) oli Ranskan merivoimien Saphir-luokan miinanlaskukykyinen sukellusvene toisessa maailmansodassa.

## Valmistus
Alus tilattiin Toulonin laivastontelakalta, missä köli laskettiin 21. heinäkuuta 1931. Alus laskettiin vesille 30. heinäkuuta 1935 ja otettiin palvelukseen 1. maaliskuuta 1937.

## Palvelus
Aluksen miehistö liittyi Vapaan Ranskan laivastoon liittoutuneiden noustua maihin Pohjois-Afrikassa. Saattue GUS21 lähti 7. marraskuuta 1943 Port Saidista. Alus liittyi 17. marraskuuta saattueeseen, mistä se erkani seuraavana päivänä. Alus saapui 8. joulukuuta Bermudalle, mistä se jatkoi 13. joulukuuta Philadelphian laivastontelakalle modernisoitavaksi. Alus saapui 18. joulukuuta telakalle, mistä vapauduttuaan se aloitti paluumatkan Eurooppaan. Brittiläinen lentokone upotti aluksen 8. heinäkuuta 1944 Pohjois-Atlantilla matkalla Eurooppaan.

## Lähteet
*
*
*

### Viitteet
Toktogulin piiri

**Toktogulin piiri** () on hallintopiiri Žalal-Abadin alueella Kirgisiassa. Sen keskus on Toktogulin kaupunki. Piirin pinta-ala on 6&nbsp;944,5 neliökilometriä. Siellä oli arviolta 108&nbsp;938 asukasta vuonna 2025.

Toktogulin piiri rajoittuu etelässä Toguz-Toron, Bazar-Korgonin ja Nookenin, lännessä Aksyn ja Tšatkalin, pohjoisessa Talasin alueen Bakai-Atan ja Talasin sekä Tšüin alueen Panfilovin ja idässä Narynin alueen Žumgalin piireihin. Toktogulin piirin keskellä sijaitsee erillinen Kara-Kölin kaupunki.

Piiri käsittää Ketmen-Töbön laakson, jota ympäröivät pohjoisessa Talasin Alatau ja Suusamyrvuoret, Kögirimvuoret kaakossa, Ferganavuoret etelässä sekä Uzun-Akmat- ja At-Oinokvuoret lännessä ja luoteessa. Korkein kohta on Talasin Alataulla 4&nbsp;165 metriä merenpinnan yläpuolella, kun taas laakson korkeus on 560–850 metriä. Hyötykaivannaisiin kuuluvat kivisuola, marmori ja muut rakennusaineet.

Ketmen-Töbön laakson ilmasto on mantereinen. Talvi on saman kaltainen kuin Tienšanin keskiosassa ja kesä kuin Fergananlaaksossa. Keskilämpötila on tammikuussa –15 ja heinäkuussa 24 astetta. Vuotuinen sademäärä on 367 millimetriä. Piirin läpi virtaa Narynjoki, jonka sivujokia ovat Tšytškan, Uzun-Akmat, Kara-Kulža, Torken, Toluk, Koŋur-Ögüz, Sargata ja Kambar-Ata. Narynjoelle on rakennettu Toktogulin tekojärvi.

Vuonna 1926 perustettuun piiriin kuuluvat Toktogulin kaupunki sekä Abdy Süiörkulovin, Elmirbek Imanalijevin, Ketmen-Döbön, Sary-Kamyšin, Tolukin ja Ütš-Terekin maalaiskunnat, joissa on yhteensä 41 kylää. Vuoden 2009 väestönlaskennan mukaan piirin asukkaista 99,3 prosenttia on kirgiisejä.

Piirin läpi kulkee Biškekin ja Ošin välinen maantie. Asukkaiden pääelinkeino on karjanhoitoon ja tupakan viljelyyn erikoistunut maatalous. Tuotantoeläimiä ovat lampaat, vuohet, naudat ja hevoset. Lisäksi on muun muassa elintarviketeollisuutta. Piirissä toimivat Kürp-Sain ja Toktogulin vesivoimalaitokset.

## Lähteet
Suomen geenitekniikkalaki

**Suomen geenitekniikkalaki** (, ) on Suomen lainsäädäntöön kuuluva laki, jonka tarkoituksena on edistää geenitekniikan eettistä ja turvallista käyttöä ja kehittymistä sekä suojella ihmisiä, eläimiä ja ympäristöä geenimuunnelluilta organismeilta.

Laki tuli voimaan vuonna 1995, mutta sitä on muutettu useasti. Sitä täydentävät valtioneuvoston asetus geenitekniikasta (SDK 928/2004) sekä monet sosiaali- ja terveysministeriön antamat asetukset. Laki perustuu Euroopan unionin (EU) geenimuunneltujen organismien tarkoituksellista levittämistä ympäristöön käsittelevään direktiiviin (2001/18/EY) ja geneettisesti muunnettujen mikro-organismien suljettua käyttöä koskevaan direktiiviin (2009/41/EY, aiemmin 90/219/ETY).

## Valvonta ja rikkomukset
Geenitekniikkalain soveltamisalaan kuuluvissa asioissa Suomen kansallinen toimivaltainen viranomainen on geenitekniikan lautakunta, joka myös johtaa geenitekniikkalain valvontaa. Muita valvontaviranomaisia ovat Lääkealan turvallisuus- ja kehittämiskeskus Fimea, Suomen ympäristökeskus ja Ruokavirasto.

Lain rikkomisesta voi seurata hallinnollisia seuraamuksia, kuten sakkoja tai toiminnan keskeyttäminen. Rikkomukset voivat johtaa rangaistuksiin myös muun muassa terveyden vaarantamisesta, geenitekniikkarikoksesta tai ympäristön turmelemisesta.

## Katso myös
* Varovaisuusperiaate

## Lähteet
Yksin Putinia vastaan

**Yksin Putinia vastaan** (, ) on vuonna 2025 julkaistu dokumenttielokuva, jolle myönnettiin parhaan dokumenttielokuvan Oscar-palkinto 15. maaliskuuta 2026. Puolitoistatuntisen elokuvan kuvaaja ja päähenkilö on Venäjän Tšeljabinskin alueen Karabašin pikkukaupungin koulun opettaja, videokuvaaja ja tapahtumajärjestäjä Pavel Talankin. Hän kuvaa kaunistelematta koulunsa ja kotikaupunkinsa militarisoitumista Venäjän Ukrainan-hyökkäyssodan aikana vuosina 2022–2024. Talakin ymmärsi nopeasti kuvaamansa videoaineiston merkityksen historiallisena tapahtumien taltiointina, ja että sen tulisi säilyä.

Idea videomateriaalin työstämisestä elokuvaksi syntyi sosiaalisen median kautta muodostuneen yhteyden myötä. Talakin kuvasi materiaalia, ja yhdysvaltalainen David Borenstein opasti häntä etänä. Vuonna 2024 Talankin poistui Venäjältä, jossa pelkäsi joutuvansa vankilaan dokumentin tullessa julkisuuteen. 

Vuonna 2022 Venäjän hallituksen määräämänä sotilaallis-isänmaallinen kasvatus tuli pakolliseksi osaksi koulujen opetussuunnitelmaa. Kouluissa tuli käyttöön uusi historian oppikirja, joka puolusti Venäjän hyökkäystä Ukrainaan. Venäjän opetusministeriö edellytti tiettyjen isänmaallisen kasvatuksen piirteiden kuvaamista videolle varmistaakseen, että yltiöisänmaallista opetussuunnitelmaa noudatetaan. Tämä tarjosi Talakinille suojaa hänen taltioidessaan kouluyhteisön sisältä käsin tapahtumia, tunnelmia, oppilaiden ja opettajien mielipiteitä. Niinpä Talankin pystyy näyttämään, kuinka opettajia pakotettiin järjestämään Wagner-palkkasoturien vierailua, jossa nämä esittelevät sotilasaseita ja niiden käyttöä koululapsille. Dokumentti tuo myös esille esimerkiksi, kuinka stalinismin ajan julmuuksista tunnettuja hahmoja ihaileva historianopettaja Abdulmanov valehtelee koululaisille Venäjän mielipidevaikuttamista tehostaakseen. Monet maataloustuotteet kuten vehnä ja ruokaöljy ovat hänen mukaansa loppu useissa Euroopan maissa. Hän organisoi myös koululasten sotilaallisia marssiharjoituksia. Talakinin mukaan monet opettajat eivät halunneet tällaista. Lasten opettamisesta haaveilleet opettajat löytävät itsensä pakotettuina levittämään propagandaa. Talankin halusi tukea lapsia elämään, ei sotaan johtavalla polulla. 

Yle Areena julkaisi Talankinin yhdessä yhdysvaltalaisen ohjaajan David Borensteinin kanssa kokoaman dokumentin katsottavaksi viikkoa ennen Oscar-juhlaa. Ennen Oscarin voittamista elokuva ehti herättää positiivista huomiota ja voittaa useita muita elokuvapalkintoja, kuten brittiläisen Bafta-palkinnon. 

Dokumenttielokuva kiellettiin Venäjällä maaaliskuussa 2026. Oikeusistuin Tšeljabinskissa katsoi dokumentin levittävän ääriaatteita ja terrorismia.

## Lähteet
Lehmärauskut

**Lehmärauskut** (Rhinopteridae) on kotkarauskukaloihin kuuluva rustokalaheimo. Heimon lajeja tavataan kaikista lauhkeista ja lämpimistä valtameristä. Aiemmin lehmärauskulajit luokiteltiin kotkarauskujen heimoon.

## Lajit ja anatomia
Lehmärauskuihin kuuluu vain yksi suku *Rhinoptera*, ja siinä seitsemän lajia. Heimon kalat ovat suurikokoisia ja niiden vinoneliömäisen eturuumiin leveys voi suurimmillaan olla lajista riippuen 90–170 cm. Lajien rintaevät muodoltavat siipimiäset ulokkeet. Lehmärauskulajeille tyypillinen piirre on niiden kuonon muoto. Kuonon keskellä on uurre, joka jakaa kuonon kahteen lohkoon. Lisäksi kuonossa on lihaksikas läppä. Pitkän ja siimamaisen pyrstön tyvessä on selkäevä. Pyrstöevää ei heimon lajeilla ole, mutta pyrstössä on yksi tai useampia myrkkypiikkejä. Väriltään lehmärauskut ovat ruskehtavia.

## Levinneisyys ja elintavat
Lehmärauskulajeja esiintyy niin Atlantissa, Intian valtameressä kuin Tyynessämeressäkin. Ne elävät useimmiten lähellä pohjaa lahtein, jokisuistojen ja saarien läheisyydessä. Ne kerääntyvät usein suuriksi parviksi vaeltaessaan elinalueellaan paikasta toiseen ja syövät äyriäisiä sekä kovakuorisia nilviäisiä. Heimon kalat synnyttävän eläviä poikasia useimmiten yhden kerrallaan, mutta poikasia voi olla enimmillään kuusi.

Lehmärauskuja saadaan saaliiksi kalastuksen sivusaaliina. Niitä pidetään usein yleisöakvaarioissa.

## Lähteet
Toktogulin tekojärvi

**Toktogulin tekojärvi** () on Narynjokeen rakennetun Toktogulin vesivoimalaitoksen padon muodostama tekojärvi Žalal-Abadin alueen Toktogulin piirissä Kirgisiassa. Sen pinta-ala on 284,3 neliökilometriä, suurin syvyys 215 metriä ja tilavuus 19,5 kuutiokilometriä.

Tekojärven täyttäminen alkoi vuonna 1974, ja voimalaitos otettiin käyttöön vuonna 1975. Tekojärvi mahdollistaa noin 4&nbsp;000 neliökilometrin alan keinokastelun Fergananlaaksossa. Voimalaitoksen kapasiteetti on 1&nbsp;380 megawattia. Toktogulin alapuolella on samaan putoukseen kuuluva Kürp-Sain vesivoimala, jonka kapasiteetti on 800 megawattia.

## Lähteet
Buharan kaanikunta

**Buharan kaanikunta** oli valtio Keski-Aasiassa, nykyisten Uzbekistanin, Turkmenistanin ja Tadžikistanin valtioiden alueilla. Sen pääkaupunkina oli Buhara.

## Šaibanien dynastia (1501–1598)
### Muhammad Šaibani

Šaibanidit polveutuivat Tšingis-kaanin poika Jotšista ja heidän alkuperäiset alueensa sijaitsivat Araljärven pohjois- ja itäpuolella. Muhammad syntyi vuonna 1451 ja hänen isänsä kuoli vuonna 1459 tai 1450. Muhammad kasvoi heimoliittoa Syrdarjan alueella johtaneen isoisänsä huollettavana. Amudarjan takaisen alueen turkkilais-mongolialaiseen paimentolaisväestöön oli alettu viitata mongolikauden loppupuolen islamilaisissa lähteissä nimellä *uzbek* eli *özbek*. Vielä tuolloin uzbekit käsitti terminä useita eri etnisiä ryhmiä. Muhammadin isoisän kuoltua vuonna 1468 hänen johtamansa heimoliitto alkoi hajota ja Muhammad pakeni veljensä kanssa Astrahanin kaanikuntaan, josta he joutuivat pakenemaan pian edelleen. Šaibani palasi Keski-Aasiaan, jossa hän palveli vaihtelevasti keskenään kiistelevien timuridihallitsijoiden ja Tšagatai-kaanien alaisuudessa. Hänen oma vaikutusvaltansa alkoi kasvaa 1480-luvulla, jolloin lähteissä mainitaan hänen tehneen ryöstöretkiä Khorasanin. Joissain lähteissä mainitaan myös hänen osallistuneen sotaretkelle Taškentiin timuridien puolella tšagataita vastaan. Muhammadin sanotaan pettäneen timuridit ja liittyneen tšagataiden puolelle näiden käydessä taisteluun. Babur käsittelee taistelua teoksessaan *[[Baborname]]*, mutta hän ei mainitse Šaibanin osallsituneen taisteluun. Selvemmin Muhammad mainitaan historiallisissa lähteissä vuodesta 1500 eteenpäin, jolloin hän valloitti pitkään timuridien keskuksena toimineen Samarkandin.

Uzbekit etenivät kaaninsa Muhammadin johdolla haltuunsa ottamasta Transoksaniasta Amudarjan eteläpuolelle 1500-luvun alussa. Vuonna 1501 Šaibanin johtamat joukot valtasivat Ferghanan alueen paikaliselta timuridihallitsija Baburilta. Babur vietti jonkin aikaa maanpaossa, mutta sittemmin hän perusti valloitusten jälkeen Suurmogulien valtakunnan Intiaan. Toinen Khorasania hallinnut alueen viimeinen timuridihallitsija kuoli vuonna 1506 ja Muhammadin uzbekit valtasivat Heratin uhaten näin Iranin ylänköä. Persian safavidihallitsija Isma'il I voitti kuitenkin Muhammadin joukot lähellä Mervin kaupunkia käydyssä taistelussa vuonna 1510. Muhammad sai surmansa ja Isma'il teetätti hänen pääkallostaan kullatun juomakupin. Kuppi lähetettiin puolestaan varoituksena Persian toiselle viholliselle osmaneille.

## Katso myös
* Uzbekkien kaanikunnat

## Lähteet

### Viitteet

## Aiheesta muualla
Miles Caton

**Miles Caton** (s. 3. maaliskuuta 2005 New York, New York) on yhdysvaltalainen muusikko ja näyttelijä, joka tuli tunnetuksi roolistaan Ryan Cooglerin kauhuelokuvassa *[[Sinners]]* (2025). Caton palkittiin elokuvasta muun muassa parhaan nuoren näyttelijän Critics’ Choice -palkinnolla.

Caton alkoi laulaa jo hyvin nuorena, hänen taustansa liittyy vahvasti gospelmusiikkiin. Hän on muun muassa tehnyt yhteistyötä artisti H.E.R.:n kanssa sekä julkaissut singlet ”This Ain’t It” ja ”Somethin”.

## Diskografia
### Singlet
* ”This Ain’t It” (2023)
* ”Somethin” (2025)
### Soundtrack-kappaleet
* ”This Little Light of Mine” (*Sinners*, 2025)
* ”Travelin’” (*Sinners*, 2025)
* ”Juke” (*Sinners*, 2025)
* ”I Lied to You” (*Sinners*, 2025)
* ”Last Time (I Seen the Sun)” (*Sinners*, 2025)

## Lähteet

## Aiheesta muualla
*
MM-rallikausi 2027

**MM-rallikausi 2027** on tuleva rallin maailmanmestaruussarjan 55. kausi.

## Kilpailukalenteri

Muutoksia kalenteriin:
* Kaudella 2027 Rally di Roma Capitale on mukana rallin MM-sarjassa korvaten Sardinian rallin Italiassa ajettavana kilpailuna.
* Skotlannissa järjestetään rallin MM-sarjan kilpailu Aberdeenin kaupungin tuella. Kilpailu ajetaan maan koillisosassa.

## Kilpailijat
Kaudelle 2027 voimaan tulevat uudet WRC27 Rally1-työnimellä kutsutut säännöt autoille ja aiemman Rally1-luokan autoilla ei enää ajeta MM-sarjassa. Säännöt ovat käytössä kymmenen vuoden jaksolla.

## Lähteet
Talasin piiri

**Talasin piiri** () on hallintopiiri Talasin alueella Kirgisiassa. Sen keskus on Manasin kylä. Piirin pinta-ala on 5&nbsp;119 neliökilometriä. Siellä oli arviolta 72&nbsp;356 asukasta vuonna 2025.

Talasin piiri rajoittuu lännessä Manasin ja Bakai-Atan piireihin, idässä Tšüin alueen Panfilovin ja Žaiylin piireihin, etelässä Žalal-Abadin alueen Toktogulin piiriin ja pohjoisessa Kazakstaniin. Sen keskellä sijaitsee alueen pääkaupunki Talas. Piiri käsittää Talasin laakson itäosan. Pohjoisessa ovat Kirgiisivuoret, etelässä Talasin Alatau ja luoteessa matalampi Etškili-Too. Hyötykaivannaisia ovat rikkikiisu, tina, monimetallit, kulta ja rakennusaineet.

Seudun ilmasto on mantereinen. Keskilämpötila on tammikuussa –6,6 ja heinäkuussa 20 astetta. Vuotuinen sademäärä on 300–350 millimetriä. Jokia ovat Talas, Beš-Taš, Kalba, Nyldy, Keŋ-Kol ja Bala-Tšytškan. Piirissä sijaitsee Beš-Tašin järvi. Kasvillisuus on korkeusvyöhykkeittäin aroa ja alppiniittyjä.

Vuonna 1930 perustettuun piiriin kuuluvat Beš-Tašin, Karakolin, Keŋ-Kolin, Šumkar-Ujan ja Tšoŋ-Alyšin maalaiskunnat, joissa on yhteensä 30 kylää. Vuoden 2009 väestönlaskennan mukaan piirin asukkaista 99,3 prosenttia on kirgiisejä.

Piirin kautta kulkevat Biškekin ja Talasin sekä Biškekin ja Ošin väliset maantiet. Asukkaiden pääelinkeino on maatalous, joka on erikoistunut karjanhoitoon sekä viljan, vihannesten, perunan ja sokerijuurikkaan viljelyyn. Tuotantoeläimiä ovat naudat, lampaat, vuohet, hevoset, siat ja siipikarja.

Piirissä toimii kansatieteellinen museo. Historiallisista kohteista tärkein on Manasin mausoleumi.

## Lähteet
Paul Fix

**Peter Paul Fix** (13. maaliskuuta 1901 Dobbs Ferry, New York – 14. lokakuuta 1983 Los Angeles, Kalifornia) oli yhdysvaltalainen luonnenäyttelijä. Hänet tunnettiin erityisesti lännenelokuvista.

## Elämä ja ura
Fix näytteli yli sadassa elokuvassa ja kymmenissä televisio-ohjelmissa vuodesta 1925 vuoteen 1981. Muuan hänen roolejaan oli Micah Torrance televisiosarjassa *The Rifleman*. Hän näytteli Chuck Connorsin kanssa. Fixin sanotaan opettaneen John Waynelle rolling walk -kävelytyylin.

Fix aloitti näyttelijänä elokuvissa, kuten *Lucky Star* (1929). Myöhemmin hän näytteli Elizabeth Taylorin roolihahmon isää elokuvassa *[[Jättiläinen (vuoden 1956 elokuva)|Jättiläinen]]* (1956). Fixin rooleihin kuuluu myös historiallinen henkilö Zachary Taylor lännensarjassa *Riverboat* jaksossa *That Taylor Affair* (1960).

## Viitteet
Jalasjärven hautausmaa

**Jalasjärven hautausmaa** on Jalasjärvellä sijaitseva hautausmaa. Hautausmaan omistaa Kurikan seurakunta.

Hautausmaa rakennettiin Jalasjärven ensimmäisen kirkon ympärille. Kirkko oli käytössä vuosina 1725–1800. 

Hautausmaan vanhalla puolella on noin 5800 ja uudella puolella noin 3000 hautapaikkaa.

## Lähteet

## Aiheesta muualla
* Kuvia Jalasjärven hautausmaalta Kurikan seurakunnan sivuilta
Herttalehdet (päivikkikasvit)

**Herttalehdet** (*Aptenia*) on päivikkikasvien heimoon kuuluva suku. Siihen kuuluu neljä lajia, joita esiintyy Afrikan eteläisessä osassa. Kasvit ovat monivuotisia, matalia pensaita. Varsi niillä on vihreä ja tyvestä puumainen, lehdet ovat vastakkaisia ja kukinnot kiemurtelevia.

## Lähteet
Jørgen Jæger

**Jørgen Jæger** on norjalainen rikoskirjailija. Jæger on ollut ehdolla Bokhandlerprisen-palkinnon saajaksi viisi kertaa.  Hän on Norjan kolmanneksi myydyin rikoskirjailija Jo Nesbøn ja Jørn Lier Holstin jälkeen.  

## Ole Vik -sarja

Jægerin kirjoittama jännityssarja kertoo ylikomisario Ole Vikistä ja tämän työparista Cecilie Hopenista. Sarjaa on myyty maailmanlaajuisesti yli 1,7 miljoonaan kirjan verran. Sarjan käännösoikeudet on myyty yli 60 maahan.

Ole Vikistä kertovasta kirjasarjasta julkaistaan televisiosovitus *Vuonomurhat*, joka ilmestyy MTV3:lla ja MTV Katsomossa 19.4.2026 alkaen. Sarjassa Cecilie Hopen on peitetehtävissä toimiva poliisi, joka tutkii isoa kansainvälistä rikostapausta pikkukaupungissa. 

Ole Vikin pääroolia sarjassa esittää **Kristofer Hivju**, joka tunnetaan kansainvälisesti Game of Thrones -tv-sarjasta.
## Teokset

### Kirjoja
* 
* 
* 
* 
* 
* 
* 
* 

## Lähteet

## Aiheesta muualla
Asser Salo (jalkapalloilija)

**Veikko Asser Salo** (19. kesäkuuta 1921 Tampere – 21. helmikuuta 2000 Tampere) oli suomalainen jalkapalloilija. Tampereen Pallo-Veikoissa uransa aloittanut Salo edusti Mestaruussarjassa Ilves-Kissoja ja voitti yhden Suomen mestaruuden. Hän pelasi myös kaksi ottelua Suomen jalkapallomaajoukkueessa vuonna 1946. Salo on ensimmäinen Tampereella syntynyt jalkapallon A-maajoukkuepelaaja. Häntä on luonnehdittu yhdeksi kaupungin kaikkien aikojen värikkäimmistä jalkapalloilijoista.

## Ura
Salo aloitti uransa TPV:n riveissä Työväen Urheiluliiton Mestaruussarjassa. Hän edusti seuraa myös kaudella 1943–1944 TUL:n ja SPL:n yhteisessä SM-sarjassa, mutta TPV:n keskeytettyä sarjan sen ottelut mitätöitiin. Salo oli mukana myös 1946, jolloin TPV voitti TUL:n mestaruuden ja hävisi Suomen mestaruudesta pelatun ottelusarjan SPL:n mestaria vastaan.

Syyskuussa 1946 Salo pelasi kaksi A-maaottelua Tanskaa ja Ruotsia vastaan. Olympiastadionilla käytyihin otteluihin oli maajoukkueeseen ensimmäisen kerran valittu TUL:n pelaajia. Salon lisäksi TUL:n seuroja edustivat hänen seuratoverinsa Veikko Forsblom sekä TuTo:n Olavi Laaksonen ja KTP:n Kaarlo Niilonen. Salo oli Viipurissa syntyneen Forsblomin ohella myös ensimmäinen A-maajoukkueeseen valittu tamperelainen pelaaja. Maaotteluiden jälkeen he "loikkasivat" porvariseura Ilves-Kissoihin. 

Salo pelasi Ilves-Kissoissa SM-sarjaa 1949-1950 ja voitti jälkimmäisenä kautena Suomen mestaruuden. Vuonna 1951 hän palasi takaisin TUL:n seuraan Tampereen Kisa-Tovereihin Suomensarjaan. Salo edusti Ilves-Kissoja SM-sarjassa vielä 1956-1958. Salo pelasi pääsarjassa yhteensä 53 ottelua ja teki niissä 13 maalia.

## Saavutukset
*Suomen mestaruus 1950
*SM-hopeaa 1946
*TUL:n mestaruus 1940, 1946

## Lähteet
Clairefontaine-en-Yvelines

**Clairefontaine-en-Yvelines** on kunta Ranskassa Yvelinesin departementissa Île-de-Francen alueella. Se sijaitsee noin 58 kilometriä Pariisista lounaaseen.

Kaupunki sijaitsee Yvelinen metsässä, ja sen pinta-alasta valtaosa (83 %) on metsän peitossa. Clairefontaine-en-Yvelines on yksi Haute Vallée de Chevreusen alueellisen luonnonpuiston 51 kunnasta.

Notre-Dame de Clairefontainen augustinolaisluostari perustettiin 1100-luvulla, ja sen perustivat Montfort-l'Amauryn kreivi Simon II de Montfort ja Chartresin piispa Yves Chartresilainen. Luostari tuhoutui myöhemmin Ranskan vallankumouksen aikana 1700-luvun lopulla, ja sen viimeinen abbedissa menehtyi mestauslavalla.

Luostarikirkko oli pitkään kunnan asukkaiden seurakuntakirkko. Vasta vuonna 1902 nykyinen Saint-Nicolasin kirkko korvasi vanhan luostarikirkon. Pyhälle Nikolaukselle omistettu kirkko sisältää suurimman osan vanhan luostarikirkon hautakivistä ja erilaisista kalusteista. 1300-luvulta peräisin olevan luostarikirkon portaali siirrettiin Château de Montjoyeen, joka on nykyään Ranskan jalkapalloliiton osaamiskeskus.

## Lähteet

## Aiheesta muualla
Alex Kahila

**Alex Johan Kahila** (s. 29. heinäkuuta 2005 Vaasa) on suomalainen jääkiekkomaalivahti, joka edustaa SM-liigajoukkue Vaasan Sportia. Hänellä on juniorisopimus ja hän on edustanut pääasiassa seuran U20-joukkuetta.

## Ura
Kahila on Vaasan Sportin kasvatti. Kauden 2024–2025 edetessä hän nousi seuran U20-joukkueen pääasialliseksi vastuunkantajaksi, kun Masi Härkönen nousi Sportin SM-liigajoukkueeseen. Kahila puki kauden aikana kolmeen SM-liigan runkosarjaotteluun, mutta hän jäi kuitenkin ilman peliaikaa. Loppukaudella 2025–2026 Kahila nousi Härkösen aisapariksi Sportin SM-liigajoukkueeseen, kun runkosarjassa viimeiseksi jääneen seuran oli jättänyt sekä Miroslav Svoboda että Rauman Lukkoon vuokrattu Joni Ortio. Kahila sai alleen ensimmäisen ja kauden ainoaksi jääneen liigaottelunsa runkosarjan toiseksi viimeisellä kierroksella 13. maaliskuuta 2026 vieraissa Kiekko-Espoota vastaan, kun hänet vaihdettiin Härkösen tilalle Sportin maalinsuulle ajassa 38.13 Kiekko-Espoo siirryttyä 6–0-johtoon. Kahila torjui ottelussa neljä kertaa ja päästi yhden maalin, kun Sport hävisi ottelun lopulta lukemin 0–7.

## Yksityiselämä
Kahila valmistui ylioppilaaksi Vasa gymnasiumista keväällä 2025.

## Tilastot

## Lähteet
*
*
*

### Viitteet
Pikkupäivikit

**Pikkupäivikit** (*Faucaria*) on päivikkikasvien heimoon kuuluva suku. Siihen kuuluvat kasvit ovat subtrooppisilla alueilla eläviä mehikasveja. Sukuun kuuluvia lajeja ovat *[[Faucaria boscheana]]*, *[[Faucaria gratiae]]*, *[[Faucaria subintegra]]*, haipikkupäivikki (*Faucaria tuberculosa*), kissapikkupäivikki (*Faucaria felina*), tiikeripikkupäivikki (*Faucaria tigrina¨¨) ja [[susipikkupäivikki]] (*Faucaria lupina*).

== Lähteet ==


== Aiheesta muualla ==
* [https://www.uniprot.org/taxonomy/215963 UniProt: Taxonomy - *Faucaria*] 
* [https://www.gbif.org/species/7329198 Global Biodiversity Information Facility (GBIF): *Faucaria'']
Kotškorin piiri

**Kotškorin piiri** () on hallintopiiri Narynin alueella Kirgisiassa. Se keskus on Kotškorin kylä. Piirin pinta-ala on 6&nbsp;400 neliökilometriä. Siellä oli arviolta 70&nbsp;850 asukasta vuonna 2025.

Tienšanvuoriston sisäosassa sijaitseva Kotškorin piiri rajoittuu etelässä Narynin ja Ak-Talaan, lännessä Žumgalin, pohjoisessa Tšüin alueen Panfilovin, Ysyk-Atan, Tšüin ja Keminin ja idässä Ysyk-Kölin alueen Toŋin piireihin. Pohjoisessa ovat Kirgiisivuoret, lännessä Žumgalvuoret ja etelässä Soŋ-Köl- ja Boor-Albasvuoret. Niiden välissä sijaitsevat Kotškorin, Kara-Kužurin ja Soŋ-Kölin vuoristolaaksot. Hyötykaivannaisiin kuuluvat kivisuola, nefeliinisyeniitti ja rakennusaineet.

Seudun ilmasto on mantereinen. Keskilämpötila on tammikuussa –10 ja heinäkuussa 16,5 astetta (Kara-Kužurissa –12 ja 16). Vuotuinen sademäärä Kotškorin laaksossa on 190–200 ja vuorilla 400–500 millimetriä. Tärkeimmät joet ovat Tšüin alkujoet Kotškor ja Žoon-Aryk. Suurin järvi on Soŋ-Köl. Kasvillisuus on etupäässä puoliaavikkoa. Jokien rannoilla on niittyjä ja paikoin pajumetsää. Piirissä sijaitsee Orto-Tokoin tekojärvi ja Kotškorin rauhoitusalue.

Vuonna 1930 perustettuun piiriin kuuluvat Kara-Suun, Kum-Döbön, Ormon-Hanin, Sary-Bulakin ja Tšolponin maalaiskunnat, joissa on yhteensä 35 kylää. Vuoden 2009 väestönlaskennan mukaan asukkaista 98,8 prosenttia oli kirgiisejä ja 0,5 prosenttia dungaaneja.

Kotškorista on maantieyhteydet Biškekiin, Balyktšyyn, Naryniin ja Tšajekiin. Asukkaiden pääelinkeino on karjanhoito (lampaita, nautoja ja hevosia). Lisäksi viljellään viljaa, perunaa ja vihanneksia. Tšoŋ-Tuzissa toimii suolakaivos.

Historiallisia kohteita ovat Kotškorin kaupungin rauniot, Tuura-Suun linnoitus ja kalliopiirrokset sekä Altyn-Bulakin kiviveistokset. Kotškorin kylässä toimii kotiseutumuseo.

## Lähteet
Augusta Lindberg

**Augusta Wilhelmina Lindberg** (o.s. **Blomstedt**; 17. maaliskuuta 1866 Tukholma – 3. joulukuuta 1943 Tukholma) oli ruotsalainen näyttelijä ja teatteripedagogi. Hän opiskeli Kuninkaallisen draamateatterin oppilaskoulussa ja työskenteli Göteborgin Stora Teaternissa vuosina 1890–1893, Helsingin Svenska Teaternissa 1893–1894 sekä Tukholman Dramatenissa 1898–1921.
## Lähteet

## Aiheesta muualla
Signe Kolthoff

**Gertrud Signe Elisabeth Kolthoff** (17. maaliskuuta 1881 Uppsala – 8. toukokuuta 1961 Tukholma) oli ruotsalainen näyttelijä ja laulaja. Hän työskenteli vuosina 1905–1915 Helsingin Svenska Teaternissa ja 1915–1933 Dramatenissa.
## Lähteet

## Aiheesta muualla
Antiquarium

**Antiquarium** voi viitata seuraaviin:

* Antiquarium, arkeologinen museo Pompejin arkeologisella alueella Italiassa
* Antiquarium, Residenz-palatsin osa Münchenissa Saksassa
Kirjaston talo

**Kirjaston talo** (VI.17.41, ) oli antiikin aikainen domus eli yksityistalo Pompejissa Italiassa. Sen rauniot sijaitsevat region VI insulassa 17, joka tunnetaan myös nimellä Insula Occidentalis, ja ovat osa Pompejin arkeologisen alueen käsittävää Unescon maailmanperintökohdetta.

## Historia

Niin kutsutun Kirjaston talon juuret ulottuvat Pompejin samnilaiselle kaudelle, mutta säilyneessä muodossaan se ajoittuu pääosin kaupungin vuonna 80 eaa. alkaneelle roomalaiselle kaudelle. Sitä muokattiin huomattavasti roomalaiskauden alussa, ja se kuului todennäköisesti sivistyneelle eliitille. Vuoden 62 jaa. maanjäristyksen jälkeen rakennusta korjattiin ja sen koristelua uudistettiin, mutta työt olivat vielä kesken vuoden 79 jaa. tulivuorenpurkauksen aikaan, mistä kertovat esimerkiksi paikoilleen jääneet maalaustyökalut.

Talon arkeologiset kaivaukset suoritettiin alun perin vuonna 1759. Sitä tutkittiin uudestaan 1950–1970-luvuilla, jolloin tunnistettiin talolle nimensä antanut kirjastohuone. Rakennus kärsi vaurioita pommituksissa toisessa maailmansodassa vuonna 1943. Taloa kunnostettiin vuonna 1974. Nykyisin rakennus kuuluu Insula Occidentalis -suojelu- ja tutkimushankkeeseen, ja se on pääosin suljettu yleisöltä konservointitöiden vuoksi.

## Rakennus

Talo sijaitsee nykyisin nimellä Vicolo del Farmacista tunnetun kadun varrella, etelään sen risteyksestä Via Consolaren kanssa. Se kuuluu kaupungin länsireunan eliittitalojen kokonaisuuteen. Monitasoinen rakennus laskeutuu kohti merta ja edustaa varakkaiden suosimia “riippuvia taloja”, avautuen maisemanäkymään Napolinlahdelle päin tavalla, joka on hyödyntänyt merinäköalan ja valon maksimaalisesti.

Talo noudattaa tyypillistä pompejilaista atrium–peristyyli-pohjakaavaa, mutta on sovitettu länsirinteeseen useille tasoille, joita yhdistävät portaat ja käytävät. Sisäänkäynti johtaa fauces-käytävän kautta atriumiin, jossa on sadevesiallas (impluvium) ja mosaiikkilattia. Atriumista avautuu ruokasali (triclinium), sivuhuoneita sekä tablinum, josta pääsee takaterasseille ja puutarhoihin. Talossa on myös vastaanottohuoneita (*oeci*), makuuhuoneita ja palvelutiloja. Yhtä talon huoneista pidetään kirjastona. Sieltä löytyneet puisen kaapin jäljet viittaavat papyrusrullien säilytykseen.

Seinämaalauksissa yhdistyvät Pompejin toinen, kolmas ja neljäs maalaustyyli, joissa on arkkitehtonisia illuusioita, mytologisia aiheita ja oppineisuuteen viittaavia teemoja. Erityisen merkittävä on kirjastohuoneen fresko, jossa murattikruunua kantava runoilija Filoksenos Kytheralainen pitää kädessään papyrusrullaa ja lyyraa. Muualla talossa on värikkäitä paneeleja, pilastereita ja figuurikoristelua.

## Lähteet

## Aiheesta muualla
Kenneth Risberg

**Lars Kenneth Risberg** (s. 17. maaliskuuta 1950 Gävle) on ruotsalainen näyttelijä. Hän opiskeli Malmön teatterikorkeakoulussa ja on työskennellyt muun muassa Västmanlandin lääninteatterissa ja Uppsalan kaupunginteatterissa. Risberg on näytellyt myös televisiossa ja elokuvissa.
## Lähteet

## Aiheesta muualla
Harald Molander

**Johan Harald Molander** (17. maaliskuuta 1858 Tukholma – 22. marraskuuta 1900 Tukholma) oli ruotsalainen näytelmäkirjailija ja teatteriohjaaja. Hän kuului niin sanottuihin kahdeksankymmentälukulaisiin ja käsitteli näytelmistään yhteiskunnallisia ongelmia. Vuosina 1886–1894 Molander työskenteli  Helsingin Svenska Teaternissa.

## Lähteet

## Aiheesta muualla
Axel Wrede Sparre

**Axel Wrede Sparre** (3. joulukuuta 1708 – 19. tammikuuta 1772) oli ruotsalainen kreivi, kenraali ja virkamies. Hän toimi sotakollegion presidenttinä vuodesta 1768 ja vuonna 1770 hänet nimitettiin Tukholman käskynhaltijaksi. Sparre kuului hattupuolueeseen.

Sparre perusti Ruotsin ensimmäisen vapaamuurariloosin vuonna 1735.
## Lähteet

## Aiheesta muualla
Retina (Campania)

**Retina** oli antiikin aikainan satama Campaniassa Italiassa. Se sijaitsi lähellä Herculaneumia ja nykyistä Ercolanoa.

Retina mainitaan ainoastaan Plinius nuoremman kirjeessä, jossa hän kuvaa vuoden 79 Vesuviuksen purkausta. Näyttää siltä, että se oli meriasema, jossa Misenumin laivaston joukko-osasto (*classiarii*) oli tuolloin sijoitettuna, ja nämä sotilaat pyysivät kauhuissaan Plinius vanhempaa pelastamaan heidät vaarallisesta tilanteestaan. Tästä on pääteltävissä, että paikka oli aivan merenrannan läheisyydessä ja todennäköisesti toimi Herculaneumin satamana.

Retinan tarkka sijainti ei ole enää jäljitettävissä, sillä koko tämä rannikkokaistale on kokenut huomattavia muutoksia antiikin ajoista vulkaanisen toiminnan seurauksena. Nykyaikainen Ercolano oli säilyttänyt antiikin aikaisen paikan nimen aikaisemmassa nimessään Resina.

## Lähteet
Risberg

**Risberg** on seuraavien ruotsalaisten henkilöiden sukunimi:

* Kenneth Risberg (s. 1950), näyttelijä
* Lennart Risberg (1935–2013), nyrkkeilijä
Ann Hallenberg

**Ann Hallenberg** (s. 1967) on ruotsalainen oopperalaulaja, äänialaltaan mezzosopraano. Hän on valmistunut Tukholman kuninkaallisesta musiikkikorkeakoulusta ja esiintynyt kansainvälisillä näyttämöillä. Hallenberg sai hovilaulajan arvonimen vuonna 2021.
## Lähteet

## Aiheesta muualla
Hallenberg

**Hallenberg** on seuraavien henkilöiden sukunimi:

* Ann Hallenberg (s. 1967), ruotsalainen oopperalaulaja
* Juho Hallenberg (1860–1926), suomalainen kauppaneuvos
* Tuomas Hallenberg, suomalainen yritysjohtaja
Johannesburgin eläintarha

**Johannesburgin eläintarha** on Johannesburgissa Etelä-Afrikassa sijaitseva eläintarha. Se perustettiin vuonna 1904. Sen maapinta-ala on 55 hehtaaria.

Johannesburgin eläintarha perustettiin maalle, jonka Hermann Ecksteinin yritys lahjoitti virkistyskäyttöön. Sen alkuperäiseen valikoimaan kuuluivat leijona, leopardi, kirahvi, kaksi musta-antilooppia, paviaani, genetti, kaksi reesusmakakia, kaksi piikkisikaa ja maakotka. Vuonna 2026 Johannesburgin eläintarhassa oli edustettuna yli 320 eri eläinlajia ja yhteensä noin 2&nbsp;000 eläinyksilöä.

Johannesburgin eläintarhassa asui gorilla Max, joka tuli kuuluisaksi taltutettuaan häkkiinsä poliisia paenneen ryöstäjän vuonna 1997. Gorillaan osui kaksi rikollisen ampumaa luotia, mutta se selviytyi.

## Lähteet
Moldo-Too

**Moldo-Too** () on vuoristo Narynjoen oikeanpuoleisella rannalla Tienšanin sisäosassa Kirgisiassa. Sen pituus on länsi-itäsuunnassa 110 kilometriä, leveys 26 kilometriä ja keskikorkeus 3&nbsp;600 metriä. Korkein kohta on 4&nbsp;185 metriä merenpinnan yläpuolella.

Vuoret koostuvat etupäässä kalkkikivestä, marmorista, fylliitistä, kvartsiitista, diabaasista ja konglomeraatista. Hyötykaivannaisiin kuuluvat kivihiili ja monimetallit. Itäosan rinteet ovat loivat ja länsiosan jyrkät. Kasvillisuus on puoliaavikkoa, aroa, kataja- ja kuusimetsää sekä alppiniittyjä. Aluetta käytetään laidunmaana.

## Lähteet
Negatiivinen palautesäätely

**Negatiivinen palautesäätely** (engl. *negative feedback regulation, negative feedback loop, negative feedback control*) on fysiologiassa yleinen mekanismi, jolla elimistö tai yksittäinen solu pyrkii ylläpitämään homeostaasia eli tasapainotilaa. Negatiivisessa palautesäätelyssä homeostaasi saavutetaan siten, että jokin fysiologinen parametri saa aikaan itseään rajoittavan vasteen. Vertailun vuoksi positiivinen palautesäätely, jossa järjestelmän lopputuote saa aikaan itseään voimistavan vasteen, on elimistössä huomattavasti harvinaisempi.

Negatiivinen palautesäätely vaatii toimiakseen ainakin kolme osaa:

* Järjestelmän on kyettävä aistimaan muutoksia jossain fysiologisessa parametrissa (esim. verenpaine tai jonkin aineen pitoisuus) joko suoraan tai epäsuorasti.
* Järjestelmän täytyy pystyä reagoimaan parametrin muutoksiin.
* Järjestelmän tuottaman vasteen on vaikutettava niin, että parametri palaa kohti tasapainotilaa.

Yksittäistä parametria voivat säädellä useat palautejärjestelmät. Yleensä mitä kriittisempi parametri on kyseessä, sitä useampia samanaikaisia mekanismeja osallistuu säätelyyn.

Esimerkkejä negatiivisesta palautesäätelystä:

* Kilpirauhashormonit (tyroksiini ja trijodityroniini) ehkäisevät vapauttajahormonien (tyreoliberiini ja tyreotropiini) eritystä.

## Lähteet
Walter F. Boron, Emile L. Boulpaep: *Medical physiology: a cellular and molecular approach*. Philadelphia, Pa: Elsevier Saunders, 2005.
Escambray

**Escambray** tai harvemmin **Guamuahaya** on vuoristo Kuuban keskiosassa. Vuoristolla on pinta-alaa 3&nbsp;400&nbsp;km² ja sen korkein kohta Pico San Juan on 1&nbsp;140 metrin korkeudella merenpinnasta.

## Maantiede
Escambray kulkee Kuuban saaren keskiosan eteläosassa Trinidadin kaupungin pohjoispuolella ja Cienfuegosin kaupungin koillispuolella. Pinta-alaa vuoristolla on noin 3&nbsp;400&nbsp;km². Vuoriston korkein huippu Pico San Juan on 1&nbsp;140 metriä merenpinnasta.

Vuoristossa sijaitsee Topes de Collantesin kansallispuisto.

## Historia
Vuoden 1958 alusta vuoristo oli Directorio Revolucionario Estudiantil opiskelijaliikkeen sotilaallisen siipi Directorio Revolucionario 13 de Marzo-järjestön tukialuetta. José Antonio Echeverrían johdolla järjestö oli epäonnistuen yrittänyt vallata Kuuban presidentinpalatsin 13. maaliskuuta 1957 ja Escambrayssa sen joukkoja johtivat Faure Chomón ja Eloy Gutiérrez Menoyo. Joulukuussa 1958 Che Guevaran etenevät joukot pyysivät järjestöä liittymään heidän hyökkäykseensä Santa Claraan. Chomón liittyi Guevaraan, mutta Menoyo kieltäytyi. Menoyon ryhmittymästä muodostui vallankumouksellisia vastustanut kapinajoukko. Se sai tukea vuoden 1959 maareformia vastustaneilta maanviljelijöiltä ja kommunismia vastustaneilta katolisilta. Niin sanottu *[[Lucha contra Bandidos]]* eli "taistelu bandiitteja vastaan" Escambrayssa kesti lopulta lokakuuhun 1966, jolloin viimeiset seudun vastavallankumoukselliset voitettiin.

## Väestö ja kulttuuri
Kuubassa Escambraylla on ollut maine takapajuisena, köyhänä ja konservatiivisena alueena. Paikalliset ovat olleet pienviljelijöitä ja he ovat kasvattaneet etenkin kahvia, sokeriruokoa, tupakkaa ja karjaa. Topes de Collantesiin on suuntautunut ekoturismia.

## Lähteet
Favorite (Q195)

**Favorite** (runkonumero Q195) piti olla Ranskan merivoimien Aurore-luokan miinanlaskukykyinen sukellusvene toisessa maailmansodassa, mutta Saksan vallatessa Ranskan alus joutui Saksan laivastoon nimellä *UF-2*.

## Valmistus
Alus tilattiin La Traitista läheltä Rouenia Ateliers et Chantiers de la Seine-Maritime Worms et Companielta, missä köli laskettiin 1937. Alus laskettiin vesille syykuussa 1938 tai 5. marraskuuta 1942. Saksan joukot valtasivat kesäkuussa 1940 aluksen, joka nimettiin 13. toukokuuta 1941 *UF-2:ksi* ja otettiin palvelukseen 5. marraskuuta 1942 päällikkönään Georg Lange.

## Palvelus
Alus liitettiin palvelukseenotettaessa KIeliin sijoitettuun 5. sukellusvenelaivueeseen, jossa se oli koululaivana. Lange luovutti lokakuussa 1943 aluksen päällikkyyden Heinrich Gehrkenille, jonka alaisuudessa alus siirrettiin Bergeniin U-Abwehrschuleen koululaivaksi. Se poistettiin palveluksesta 5. heinäkuuta 1944. Miehistö upotti aluksensa 1945 Göteborgissa.

## Lähteet
*
*

### Viitteet
Kalevi Aaltonen

**Kalevi Sakari Aaltonen** (s. 11. elokuuta 1953 Valkeakoski) on suomalainen konepajatekniikan ja emeritusprofessori.

Kalevi Aaltonen syntyi Rolle Olavi Aulis Aaltosen ja Eila Esteri Salorannan perheeseen. Hänen puolisonsa on Sirpa Helena Pauni. Aaltonen tuli ylioppilaaksi Valkeakosken yhteiskoulusta 1972 ja valmistui Teknillisestä korkeakoulusta diplomi-insinööriksi 1978 ja tekniikan lisensiaatiksi 1983. 

Aaltonen oli VTT:n tutkija 1979–1983, Lappeenrannan teknillisen korkeakoulun vt. professori 1983–1985 ja ABB Strömberg Drivers Oy:n suunnitteluinsinööri ja -päällikkö 1986–1988 ja tulosyksikön johtaja 1989. Teknillisessä korkeakoulussa, sittemmin Aalto-yliopistossa, hän oli tunti- ja erikoisopettaja 1980–1989 ja konepajatekniikan apulaisprofessori ja professori vuodesta 1989. Aaltonen on sekä julkaissut tutkimuksia että kirjoittanut yhdessä muiden kanssa konepajatekniikan oppikirjoja.

## Lähteet
Rubis

**Rubis** voi tarkoittaa seuraavia:

* Rubis, Ranskan Algeriassa 1963 suorittama ydinkoe
* Rubis-luokka, Ranskan laivaston ydinsukellusveneluokka
* FS Rubis (S601), Ranskan laivaston 1983–2022 käytössä ollut Rubis-luokan ydinsukellusvene
* Rubis (Q43), Ranskan laivaston 1909–1919 käytössä ollut sukellusvene
* Rubis (Q158), Ranskan laivaston 1933–1949 käytössä ollut sukellusvene.
Woodlands Northin metroasema

**Woodlands North** on asema Singaporen Mass Rapid Transit -metrojärjestelmässä. Se sijaitsee Woodlands Northin keskustassa Woodlands North Coast Roadin varrella, Admiralty Road Westin varrella, ja on Thomson–East Coast Linen (TEL) pohjoinen pääteasema. Aseman rakentaminen alkoi vuonna 2014, ja se avattiin osana linjan ensimmäistä vaihetta 31. tammikuuta 2020. Tammikuussa 2027 asemalta avautuu vaihtoyhteys Malesia puolelle johtavaan Johor Bahru–Singapore RTS:ään.

## Lähteet
Woodlands Southin metroasema

**Woodlands South** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2014, ja se avattiin osana linjan ensimmäistä vaihetta 31. tammikuuta 2020. Asema sijaitsee Woodlands Avenue 1:n alapuolella, lähellä Christ Church Secondary Schoolia, Yusof Ishakin moskeijaa, Singapore Sports Schoolia ja Woodlandsin sairaalaa. Asema toimi linjan pääteasemana 28. elokuuta 2021 asti, jolloin linjan toinen vaihe Caldecottiin avattiin.

## Lähteet
Springleafin metroasema

**Springleaf** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2014, ja se avattiin osana linjan toista vaihetta 28. elokuuta 2021. Asema sijaitsee Springleafin asuinalueella, lähellä Springleafin luonnonpuistoa. Asema oli tarkoitus avata vuonna 2020, mutta sen avaamista lykättiin koronaviruspandemian vuoksi.

## Lähteet
Mayflowerin metroasema

**Mayflower** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2014, ja se avattiin osana linjan toista vaihetta 28. elokuuta 2021. Asema sijaitsee Ang Mo Kio Avenue 4:n alla ja palvelee useita maamerkkejä, kuten Kebun Baru Heights Estatea, Kebun Baru Community Centreä ja CHIJ Saint Nicholas Girls' Schoolia.

## Lähteet
Narynin piiri

**Narynin piiri** () on hallintopiiri Narynin alueella Kirgisiassa. Se keskus on Narynin kaupunki. Piirin pinta-ala on 10&nbsp;500 neliökilometriä. Siellä oli arviolta 54&nbsp;290 asukasta vuonna 2025.

Narynin piiri sijaitsee alueen kaakkoisosassa. Se rajoittuu etelässä At-Bašyn, lännessä Ak-Talaan, pohjoisessa Kotškorin ja idässä Ysyk-Kölin alueen Toŋin ja Žeti-Ögüzin piireihin. Piirin keskellä sijaitsee erillinen Narynin kaupunki.

Piiri käsittää osan Narynin laakson keskiosasta sitä ympäröivine vuorineen. Pohjoisessa ovat Moldo-Toon, Boor-Albasin, Itelgi-Ujan, Nura-Toon, Kara-Žorgon, Baukin, Atša-Tašin ja Žetimin vuoret sekä Soŋ-Kölin ja Solton-Saryn laaksot. Eteläosan vuoristoja ovat Narynvuoret, Ala-Myšyk, Kara-Too ja Baibitše-Too. Narynin laakson korkeus on 1&nbsp;600–2&nbsp;300 metriä merenpinnasta. Korkein kohta on Moldo-Toovuorilla (4&nbsp;418 metriä). Hyötykaivannaisiin kuuluvat rakennusaineet.

Seudulla vallitsee kuiva mannerilmasto. Keskilämpötila on tammikuussa –7,4 ja heinäkuussa 17 astetta. Vuotuinen sademäärä on 200–300 millimetriä. Piirin läpi virtaa Naryn sivujokineen. Kasvillisuus on etupäässä puoliaavikkoa ja aroa. Narynjoen tulvatasangolla on rantametsiä ja Narynvuorten pohjoisrinteillä kasvaa katajia ja kuusia. Piirissä sijaitsevat Narynin ja Kara-Tal–Žapyrykin luonnonpuistot.

Vuonna 1930 perustettuun piiriin kuuluvat Döbölün, Emgek-Talaan, Miŋ-Bulakin, Tšet-Nuran, Utškunin, Žan-Bulakin ja Žerge-Talin maalaiskunnat, joissa on yhteensä 40 kylää. Vuoden 2009 väestönlaskennan mukaan 99,8 prosenttia asukkaista oli kirgiisejä.

Piirin läpi kulkee Biškekin ja Torugartin välinen maantie. Asukkaiden pääelinkeino on karjanhoito. Tuotantoeläimiä ovat lampaat, vuohet, naudat, hevoset, jakit ja siipikarja. Lisäksi viljellään viljaa, perunaa ja vihanneksia. Teollisuutta edustavat lähinnä sähkön tuotanto ja kaivostoiminta.

## Lähteet

## Aiheesta muualla
* Piirin sivusto
Tagoren metroasema

**Tagore** on asemavaraus Singaporen Mass Rapid Transit -metrojärjestelmässä Thomson–East Coast Linella (TEL), Springleafin ja Lentorin asemien välissä. Asema avataan kun sitä ympäröivä täydennysrakentaminen valmistuu.

## Lähteet
Bayshoren metroasema

**Bayshore** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2016, ja se avattiin osana linjan neljättä vaihetta 23. kesäkuuta 2024, jolloin siitä tuli linjan väliaikainen pääteasema. Asema sijaitsee Bayshore Roadin varrella ja palvelee useita yksityisiä asuinalueita ja maamerkkejä, kuten Calvary Assembly of God -kirkkoa ja Holy Grace Presbyterian Churchia. Aseman oli tarkoitus avautua vuonna 2023, mutta koronaviruspandemian vuoksi sen avaamista siirrettiin vuoteen 2024.

## Lähteet
Napierin metroasema

**Napier** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2014, ja se avattiin osana linjan kolmatta vaihetta 13. marraskuuta 2022. Asema sijaitsee Tanglinissa, Napier Roadin, Holland Roadin ja Cluny Roadin risteyksessä. Aseman kaksi uloskäyntiä palvelevat Singaporen kasvitieteellistä puutarhaa ja Gleneaglesin sairaalaa sekä ulkoministeriötä ja ympäröiviä suurlähetystöjä. Aseman oli alunperin tarkoitus avautua vuonna 2021, mutta koronaviruspandemian vuoksi sen avaamista lykättiin vuoteen 2022.

## Lähteet
Chase Infiniti

**Chase Infiniti Payne** (s. 5. toukokuuta 2000 Indianapolis, Indiana) on yhdysvaltalainen näyttelijä. Hänen ensimmäinen elokuvaroolinsa oli Paul Thomas Andersonin ohjaama *[[One Battle After Another]]* (2025).

## Lapsuus
Infiniti syntyi ja varttui Indianapolisissa. Hänet on nimetty elokuvassa *[[Batman Forever]]* (1995) esiintyvän Nicole Kidmanin näyttelemän Chase Meridianin mukaan. Hänen toinen nimensä Infiniti tulee *[[Toy Story – leluelämää|Toy Storyssa]]* (1995) esiintyneestä lausahduksesta ”to infinity and beyond” (kohti *ääretöntä* ja sen yli). Hän kiinnostui näyttelemisestä jo nuorena ja alkoi näytellä paikallisissa näytelmissä, kunnes muutti Chicagoon opiskelemaan Columbia Collegen musiikkiteatterikouluun, josta hän valmistui vuonna 2022.

## Ura
Infiniti sai ensimmäisen ison roolinsa Apple TV+:n televisiosarjassa *[[Presumed Innocent (televisiosarja)|Presumed Innocent]]* (2024), jossa hän näytteli Jake Gyllenhaalin ja Ruth Neggan hahmojen tytärtä. Hänen ensimmäinen elokuvaroolinsa oli *[[One Battle After Another]]* (2025), jossa hän näytteli Leonardo DiCaprion hahmon tytärtä. Infiniti sai elokuvasta muun muassa parhaan musikaali- tai komediaelokuvan naispääosan Golden Globe -ehdokkuuden.

Seuraavaksi Infiniti tulee tähdittämään draamasarjaa *[[The Testaments]]*, joka on jatkoa Hulu-sarjalle *[[The Handmaid’s Tale – Orjattaresi]]*, sekä kasvudraamaa *[[The Julia Set]]*, jossa hän näyttelee lahjakasta matemaatikkoa.

## Filmografia

## Lähteet

## Aiheesta muualla
* 
* Chase Infiniti Instagramissa